Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 237

15. típusú rekord szükséges minden, a tenyérnek az írás során az asztalhoz érő részéhez, és egy vagy két 15. típusú rekord minden teljes tenyérhez. Ezért 4-6 darab 15. típusú rekord szükséges az adatalany tenyérnyomatának rögzítéséhez egy normális tenyérnyomat-tranzakció során. 8.1 A 15. típusú logikai rekord mezői Az alábbi bekezdések a 15. típusú logikai rekord mezőiben lévő adatokat írják le. Egy 13. típusú logikai rekordon belül az adatokat számozott mezőkben kell bevinni. A rekord első két mezőjét sorrendbe kell tenni, a képadatokat tartalmazó mező kell, hogy a rekord utolsó fizikai mezője legyen. A 13. típusú rekordok minden mezőjéhez az 5.1 táblázat sorolja fel a „kondíciós kódokat” („M”=kötelező, vagy „O”=opcionális), a mezőszámot, a mezőnevet, a karaktertípust, a mezőméretet és az előfordulási korlátokat. Egy három számjegyű mezőszámot alapul véve a mező maximális bájtszámát az utolsó oszlop adja meg. Ha a mezőszámra több számjegyet használnak, a maximális bájtszám is nőni fog. Az „előfordulásonkénti mezőméretben” lévő két adat a mezőben használt összes karakterszeparátort tartalmazza. A „maximális bájtszámba” beletartozik a mezőszám, az információ és az összes karakterszeparátor, beleértve a „GS” karaktert. 8.1.1 15.001 mező: a logikai rekord hossza (LEN) Ez a kötelező ASCII mező jelöli a 15. típusú logikai rekordban lévő bájtok teljes számát. A 15.001 mező jelöli a rekord hosszát, beleértve a rekordban lévő minden mező minden karakterét és az információ-szeparátorokat. 8.1.2 15.002 mező: képkijelölési karakter (IDC) Ez a kötelező ASCII mező a rekordban lévő tenyérnyomat-kép azonosítására szolgál. Az IDC-nek meg kell egyeznie az 1. típusú rekord fájltartalom (CNT) mezőjében található IDC-vel. 8.1.3 15.003 mező: nyomattípus (IMP) Ez a kötelező, egybájtos ASCII mező jelöli a tenyérnyomat-képre vonatkozó információ megszerzésnek módját. A 6.2 táblázatból kiválasztott megfelelő kódot kell ebbe a mezőbe bevinni. 8.1.4 15.004 mező: forrásszervezet / ORI (SRC) Ez a kötelező ASCII mező jelöli annak a hatóságnak vagy szervezetnek az azonosítóját, amelyik eredetileg rögzítette a rekordban lévő arcképet. Alapesetben a képet rögzítő szervezet Származási Szervezet Azonosítója (Originating Agency Identifier – ORI) lesz ebben a mezőben. Két információs egységből áll, az alábbi formátumban: CC/szervezet. 2007/147/II. szám Az első információs egység a két alfanumerikus karakterből álló Interpol-országkódot tartalmazza. A második egység (szervezet) a szervezet legfeljebb 32 alfanumerikus karakterből álló szabad szöveges azonosítója. 8.1.5 15.005 mező: a tenyérnyomat felvételének dátuma (PCD) Ez a kötelező ASCII mező jelöli azt a dátumot, amikor a rekordban lévő tenyérnyomatot felvették. A dátum nyolc számjegyből áll, CCYYMMDD formátumban. A CCYY karakterek azt az évet jelölik, amikor a képet felvették, az MM karakterek a hónap tízes és egyes helyiértékeit, a DD karakterek pedig a hónap napjának tízes és egyes helyiértékeit. Így például 20000229 2000. február 29-ét jelöli. A teljes dátumnak egy érvényes dátumnak kell lennie. 8.1.6 15.006 mező: vízszintes sorhosszúság (HLL) Ez a kötelező ASCII mező jelöli az átadott kép egyetlen vízszintes sorában lévő pixelek számát. 8.1.7 15.007 mező: függőleges sorhosszúság (VLL) Ez a kötelező ASCII mező jelöli az átadott képben lévő vízszintes sorok számát. 8.1.8. 15.008 mező: skálaegységek (SLC) Ez a kötelező ASCII mező jelöli a képfeldolgozási frekvencia (pixelsűrűség) leírására használt egységeket. A mezőben lévő „1”-es a pixel/inch, a „2”-es pedig a pixel/cm. A „0” azt jelöli, hogy nincs megadva skála. Ebben az esetben a HPS/VPS hányados adja meg a pixel-oldalarányt. 8.1.9 15.009 mező: vízszintes pixelskála (HPS) Ez a kötelező ASCII mező jelöli a vízszintes irányban használt egészszámú pixelsűrűséget, feltéve, hogy az SLC tartalma „1” vagy „2”. Ellenkező esetben a pixel-oldalarány vízszintes komponensét jelöli. 8.1.10 15.010 mező: függőleges pixelskála (VPS) Ez a kötelező ASCII mező jelöli a függőleges irányban használt egészszámú pixelsűrűséget, feltéve, hogy az SLC tartalma „1” vagy „2”. Ellenkező esetben a pixel-oldalarány függőleges komponensét jelöli. 2007/147/II. szám

Source: https://magyarkozlony.hu/hivatalos-lapok/71af3e8e7bfe6152ccbeed7866689568011b12ee/dokumentumok/7cdcb15e2f95425a0ab307ff955c4e3b437fa08c/letoltes